**Molėtų rajono savivaldybės taryba**

**SPRENDIMAS**

**DĖL SAVIVALDYBĖS finansinio TURTO INVESTAVIMO Į VIEŠĄJĄ ĮSTAIGĄ AUKŠTAITIJOS PROFESINIO RENGIMO CENTRĄ, DIDINANT DALININKO ĮNAŠĄ**

2021 m. liepos    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalimi, Lietuvos Respublikos viešųjų įstaigų įstatymo 13 straipsnio 2, 3, 6 dalimis, atsižvelgdama į Molėtų rajono savivaldybės administracijos direktoriaus 2021 m. liepos 28 d. pasiūlymą Nr. B88-19 ,,Dėl pasiūlymo investuoti savivaldybės finansinį turtą į viešąją įstaigą Aukštaitijos profesinio rengimo centrą, didinant dalininko įnašą“,

Molėtų rajono savivaldybės taryba n u s p r e n d ž i a:

1. Investuoti savivaldybės finansinį turtą į viešąją įstaigą Aukštaitijos profesinio rengimo centrą (įstaigos kodas 191176774, Molėtų r. sav., Alanta, Technikumo g. 2), didinant dalininko įnašą 20 000 (dvidešimt tūkstančių) Eur.

2. Įpareigoti Molėtų rajono savivaldybės administracijos direktorių atlikti veiksmus, susijusius su dalininko kapitalo didinimu.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras